62020CJ0517_INF
Rozsudok Súdneho dvora (deviata komora) zo 16. marca 2023 –Ol (Predĺženie platnosti talianskych koncesií)
(vec C‑517/20) (
1
)
„Návrh na začatie prejudiciálneho konania – Články 49 a 56 ZFEÚ – Hazardné hry – Koncesie na činnosť zberu stávok – Predĺženie platnosti už udelených koncesií – Odstránenie nezákonného stavu centier na prenos údajov vykonávajúcich túto činnosť bez koncesie a policajnej licencie – Predĺženie práv vyplývajúcich z tohto odstránenia nezákonného stavu – Obmedzená lehota“
Sloboda usadiť sa – Slobodné poskytovanie služieb – Obmedzenia – Hazardné hry – Predĺženie platnosti už udelených koncesií – Predĺženie práv vyplývajúcich z odstránenia nezákonného stavu centier na prenos údajov vykonávajúcich zber stávok bez koncesie a policajnej licencie – Neprípustnosť – Odôvodnenie – Kontinuita kontroly v odvetví s cieľom zabezpečiť ochranu spotrebiteľa – Proporcionalita – Overenie vnútroštátnym súdom
(Články 49 a 56 ZFEÚ)
(pozri body 42 – 45, 48, 49, 51 – 53, 56 a výrok)
Výrok
Články 49 a 56 ZFEÚ sa majú vykladať v tom zmysle, že bránia predĺženiu platnosti koncesií v odvetví hazardných hier a práv vyplývajúcich z odstránenia nezákonného stavu centier na prenos údajov, ktoré už k určitému dátumu vykonávali činnosti zberu stávok v prospech zahraničných bookmakerov, ktorí nemali policajnú koncesiu a poriadkovú licenciu, pokiaľ takéto predĺženie platnosti, ktoré môže byť odôvodnené najmä naliehavými dôvodmi všeobecného záujmu, akým je cieľ spočívajúci v zabezpečení kontinuity dohľadu nad prevádzkovateľmi v tomto odvetví na účely zaručenia ochrany spotrebiteľov, nie je vhodné na zabezpečenie dosiahnutia tohto cieľa alebo zachádza nad rámec toho, čo je na dosiahnutie tohto cieľa potrebné.
(
1
)	Ú. v. EÚ C 257, 4.7.2022.